钦定古今图书集成/历象汇编/乾象典/第064卷 > 《晋书》 > 《天文志》
## 钦定古今图书集成/历象汇编/乾象典/第064卷 > 《晋书》 > 《天文志》

天汉起东方，经尾、箕之间，谓之“汉津。”乃分为二道：其
南经傅说、鱼、天籥、天弁、河鼓，其北经龟，贯箕下，次络
南斗魁、左旗，至天津下而合南道。乃西南行，又分夹
瓠瓜，络人星、杵、造父、腾蛇、王良、傅路、阁道北端、大陵、
天船、卷舌而南行，络五车，经北河之南，入东井水位
而东南行，络南河、阙丘、天狗、天纪、天稷，在七星南而
没。